CELEX: 62007CA0260
Language: da
Date: 2009-04-02 00:00:00
Title: Sag C-260/07: Domstolens dom (Tredje Afdeling) af 2. april 2009 — Pedro IV Servicios, S.L. mod Total España SA (anmodning om præjudiciel afgørelse fra Audiencia Provincial de Barcelona — Spanien) (Konkurrence — aftaler — artikel 81 EF — eksklusiv forsyningsaftale om brændstoffer, herunder motorbrændstoffer — fritagelse — forordning (EØF) nr. 1984/83 — artikel 12, stk. 2 — forordning (EØF) nr. 2790/1999 — artikel 4, litra a), og artikel 5, litra a) — eneforhandlingens varighed — fastsættelse af detailsalgspriser)

20.6.2009   
            
            
               DA
            
            
               Den Europæiske Unions Tidende
            
            
               C 141/3
            
         Domstolens dom (Tredje Afdeling) af 2. april 2009 — Pedro IV Servicios, S.L. mod Total España SA (anmodning om præjudiciel afgørelse fra Audiencia Provincial de Barcelona — Spanien)
   (Sag C-260/07) (1)
   
   (Konkurrence - aftaler - artikel 81 EF - eksklusiv forsyningsaftale om brændstoffer, herunder motorbrændstoffer - fritagelse - forordning (EØF) nr. 1984/83 - artikel 12, stk. 2 - forordning (EØF) nr. 2790/1999 - artikel 4, litra a), og artikel 5, litra a) - eneforhandlingens varighed - fastsættelse af detailsalgspriser)
   2009/C 141/04
   Processprog: spansk
   
      Den forelæggende ret
   
   Audiencia Provincial de Barcelona
   
      Parter i hovedsagen
   
   
      Sagsøger: Pedro IV Servicios, S.L.
   
      Sagsøgt: Total España SA
   
      Sagens genstand
   
   Anmodning om præjudiciel afgørelse — Audiencia Provincial de Barcelona — fortolkning af artikel 81, stk. 1, litra c), EF, i ottende betragtning, og artikel 10, artikel 12, stk. 1, litra c), og artikel 12, stk. 2, i Kommissionens forordning (EØF) nr. 1984/83 af 22. juni 1983 om anvendelse af traktatens artikel 85, stk. 3, på kategorier af eksklusive købsaftaler (EFT L 173, s. 5), samt artikel 4, litra a), og artikel 5, i Kommissionens forordning (EF) nr. 2790/1999 af 22. december 1999 om anvendelse af EF-traktatens artikel 81, stk. 3, på kategorier af vertikale aftaler og samordnet praksis (EFT L 336, s. 21) — eneforhandlingsaftale angående benzin og motorbrændstoffer mellem en leverandør og en forpagter af en tankstation — spørgsmålet, om leverandøren skal være ejer af tankstationens grund og anlæg eller er en anden adkomst tilstrækkelig til at bortforpagte en tankstation til en videreforhandler, der er ejer af grunden — begrænsning af videreforhandlerens ret til frit at fastsætte videresalgsprisen
   
      Konklusion
   
   
               1)
            
            
               Artikel 12, stk. 2, i Kommissionens forordning (EØF) nr. 1984/83 af 22. juni 1983 om anvendelse af traktatens artikel [81], stk. 3, på kategorier af eksklusive købsaftaler, som ændret ved Kommissionens forordning (EF) nr. 1582/97 af 30. juli 1997, skal fortolkes således, at denne bestemmelse ikke med henblik på anvendelsen af den deri fastsatte undtagelse krævede, at leverandøren skal være ejer af den grund, hvorpå han har opført den tankstation, som han bortforpagter til videreforhandleren.
            
         
               2)
            
            
               Artikel 5, litra a), i Kommissionens forordning (EF) nr. 2790/1999 af 22. december 1999 om anvendelse af EF-traktatens artikel 81, stk. 3, på kategorier af vertikale aftaler og samordnet praksis skal fortolkes således, at denne bestemmelse med henblik på anvendelsen af den deri fastsatte undtagelse kræver, at leverandøren skal være ejer af såvel den tankstation, som han bortforpagter til videreforhandleren, som den grund, hvorpå tankstationen er opført, eller, hvis han ikke er ejer heraf, at han lejer disse ejendomme til tredjemænd, som ikke er forbundet med videreforhandleren.
            
         
               3)
            
            
               Kontraktklausuler vedrørende detailsalgspriser, som de i hovedsagen omhandlede, kan drage fordel af gruppefritagelsen efter forordning nr. 1984/83, som ændret ved forordning nr. 1582/97, og nr. 2790/1999, hvis leverandøren begrænser sig til at fastsætte en maksimumssalgspris eller til at anbefale en salgspris, og hvis videreforhandleren følgelig råder over en reel mulighed for at fastsætte detailsalgsprisen. Sådanne klausuler kan derimod ikke drage fordel af disse fritagelser, hvis de direkte eller ved indirekte eller skjulte foranstaltninger fører til en fastsættelse af detailsalgsprisen eller til en pålæggelse af minimumssalgspriser fra leverandørens side. Det tilkommer den forelæggende ret at undersøge, hvorvidt videreforhandleren er pålagt sådanne begrænsninger, og dette skal undersøges under hensyntagen til samtlige kontraktmæssige forpligtelser i deres økonomiske og retlige sammenhæng samt parterne i hovedsagens adfærd.
            
         
      (1)  EUT C 183 af 4.8.2007.